21.3.2022
EL
Επίσημη Εφημερίδα της Ευρωπαϊκής Ένωσης
C 126/3
Ως εκ τούτου, όταν ένα χερσαίο ζώο βιολογικής εκτροφής που προορίζεται για την παραγωγή τροφίμων υποβάλλεται σε αγωγή με κτηνιατρικό φάρμακο που χρησιμοποιείται σύμφωνα με τους όρους της άδειας κυκλοφορίας για το εν λόγω είδος, ο χρόνος αναμονής που ισχύει για την παραγωγή τροφίμων βιολογικής παραγωγής από το εν λόγω ζώο είναι διπλάσιος από τον χρόνο αναμονής που ορίζεται για το εν λόγω είδος χερσαίου ζώου παραγωγής τροφίμων στην περίληψη των χαρακτηριστικών της άδειας κυκλοφορίας του εν λόγω κτηνιατρικού φαρμάκου, και τουλάχιστον 48 ώρες.
Στην ειδική περίπτωση στην οποία ο χρόνος αναμονής για ένα είδος χερσαίου ζώου που προορίζεται για την παραγωγή τροφίμων, ο οποίος προβλέπεται στην περίληψη των χαρακτηριστικών της άδειας κυκλοφορίας ενός κτηνιατρικού φαρμάκου, είναι μηδέν ημέρες, για τη βιολογική παραγωγή θα πρέπει να είναι 48 ώρες.
Από τις 28 Ιανουαρίου 2022, ο κανονισμός (ΕΕ) 2019/6 για τα κτηνιατρικά φάρμακα και για την κατάργηση της οδηγίας 2001/82/ΕΚ θα εφαρμόζεται σε συνδυασμό με τις ειδικές διατάξεις σχετικά με τη βιολογική παραγωγή του κανονισμού (ΕΕ) 2018/848 και η κατάσταση θα παραμείνει η ίδια με εκείνη που περιγράφεται ανωτέρω.
3η ερώτηση: Όταν ένα χερσαίο ζώο βιολογικής εκτροφής που προορίζεται για την παραγωγή τροφίμων, το οποίο ανήκει σε συγκεκριμένο είδος, υποβάλλεται σε θεραπεία με κτηνιατρικό φάρμακο που χρησιμοποιείται εκτός του πλαισίου των όρων της άδειας κυκλοφορίας για το εν λόγω είδος, ποιος θα πρέπει να είναι ο χρόνος αναμονής μεταξύ της τελευταίας χορήγησης αλλοπαθητικών χημικών συνθετικών κτηνιατρικών φαρμάκων, συμπεριλαμβανομένων των αντιβιοτικών, υπό κανονικές συνθήκες χρήσης, και της παραγωγής βιολογικών τροφίμων από το εν λόγω ζώο; Σε περίπτωση που ένα χερσαίο ζώο βιολογικής εκτροφής που προορίζεται για την παραγωγή τροφίμων, το οποίο ανήκει σε συγκεκριμένο είδος, υποβάλλεται σε θεραπεία με κτηνιατρικό φάρμακο που χρησιμοποιείται εκτός του πλαισίου των όρων της άδειας κυκλοφορίας για το εν λόγω είδος, μεταξύ της 1ης Ιανουαρίου 2022 και της 27ης Ιανουαρίου 2022, ο καθορισμένος χρόνος αναμονής δεν είναι μικρότερος από: — 14 ημέρες για τα αυγά, — 14 ημέρες για το γάλα, — 56 ημέρες για το κρέας πουλερικών και θηλαστικών, συμπεριλαμβανομένων των λιπών και των εντοσθίων.
Ο χρόνος αυτός αντιστοιχεί τουλάχιστον στο διπλάσιο του χρόνου αναμονής που καθορίζεται στο άρθρο 11 της οδηγίας 2001/82/ΕΚ για τα συμβατικά ζωικά είδη που προορίζονται για την παραγωγή τροφίμων.
Από τις 28 Ιανουαρίου 2022, ο κανονισμός (ΕΕ) 2019/6 για τα κτηνιατρικά φάρμακα και για την κατάργηση της οδηγίας 2001/82/ΕΚ θα εφαρμόζεται σε συνδυασμό με τις ειδικές διατάξεις του κανονισμού (ΕΕ) 2018/848 σχετικά με τη βιολογική παραγωγή.
Τα άρθρα 113 και 115 του κανονισμού (ΕΕ) 2019/6 καθορίζουν, αντίστοιχα, τους κανόνες που ισχύουν για τη χρήση φαρμάκων εκτός του πλαισίου των όρων της άδειας κυκλοφορίας σε χερσαία είδη ζώων που προορίζονται για την παραγωγή τροφίμων, και για τον χρόνο αναμονής για τα φάρμακα που χρησιμοποιούνται εκτός του πλαισίου των όρων της άδειας κυκλοφορίας σε ζωικά είδη που προορίζονται για την παραγωγή τροφίμων.
Ειδικότερα, το άρθρο 115 ορίζει ότι: «εάν για ένα φάρμακο που χρησιμοποιείται δεν προβλέπεται χρόνος αναμονής στην περίληψη χαρακτηριστικών του προϊόντος όσον αφορά τα εν λόγω είδη ζώων, ο κτηνίατρος ορίζει χρόνο αναμονής σύμφωνα με τα ακόλουθα κριτήρια: α) για το κρέας και τους εδώδιμους ιστούς από θηλαστικά και πουλερικά και εκτρεφόμενα πτερωτά θηράματα παραγωγής τροφίμων, ο χρόνος αναμονής δεν είναι μικρότερος από: (i)
τον μεγαλύτερο χρόνο αναμονής που προβλέπεται στην περίληψη των χαρακτηριστικών για το κρέας και τους εδώδιμους ιστούς πολλαπλασιασμένο επί 1,5·
(ii) 28 ημέρες, εάν το φάρμακο δεν έχει εγκριθεί για ζώα παραγωγής τροφίμων· (iii) μία ημέρα, εάν για το φάρμακο προβλέπεται μηδενικός χρόνος αναμονής και το προϊόν χρησιμοποιείται σε διαφορετική ταξινομική οικογένεια από το είδος-στόχο για το οποίο έλαβε άδεια κυκλοφορίας· β) για γάλα από ζώα που παράγουν γάλα για ανθρώπινη κατανάλωση, ο χρόνος αναμονής δεν είναι μικρότερος από: (i)
τον μεγαλύτερο χρόνο αναμονής για το γάλα που προβλέπεται στην περίληψη των χαρακτηριστικών του προϊόντος για κάθε είδος ζώου, πολλαπλασιασμένο επί 1,5·